ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ (τέταρτο τμήμα)

της 5ης Μαρτίου 1998

Υπόθεοη Τ-221/96

Immacolata Manzo-Tafaro

πατά

Επιτροπής των Ευρωπαϊκών Κοινοτήτων

«Υπάλληλοι — Αρνηση προαγωγής — Συγκριτική εξέταση των προσόντων — Λήτρη υπόψη της ηλικίας και της αρχαιότητας»

Πλήρες κείμενο οτη γαλλική γλώσσα II-307

Αντικείμενο:

Προσφυγή που έχει ως αντικείμενο αίτηση ακυρώσεως της αποφάσεως της Επιτροπής που δημοσιεύθηκε στις 9 Απριλίου 1996, καθόσον η Επιτροπή με αυτήν αρνείται την προαγωγή της προσφεύγουσας στον βαθμό C 1 στο πλαίσιο των προαγωγών 1996.

Αποτέλεσμα:

Απόρριψη.

Επιτομή της αποφάσεως

Η προσφεύγουσα διορίστηκε στον βαθμό C 2 την 1η Ιανουαρίου 1989. Κατόπιν συστάσεως της επιτροπής προαγωγής προσωπικού C (επιτροπή προαγωγής προσωπικού), η αρμόδια για τους διορισμούς αρχή (ΑΔΑ) την ενέγραψε στον πίνακα των υπαλλήλων που έχουν τα περισσότερα προσόντα για να προαχθούν οτον βαθμό C 1. Πάντως, η προσφεύγουσα δεν περιελήφθη στον πίνακα των προαχθέντων υπαλλήλων.

Στις 17 Ιουνίου 1996 άσκησε διοικητική ένσταση δυνάμει του άρθρου 90, παράγραφος 2, του Κανονισμού Υπηρεσιακής Καταστάσεως των υπαλλήλων των Ευρωπαϊκών Κοινοτήτων (ΚΥΚ) κατ' αυτής της αρνήσεως προαγωγής. Με απόφαση της 25ης Σεπτεμβρίου 1996, η Επιτροπή απορρίπτει την ένσταση της διευκρινίζοντας:

«[Η] ΑΛΑ έλαβε υπόψη όχι μόνο τα σχετικά προσόντα των υποψηφίων, που είχαν ήδη εκτιμηθεί προκείμενου να καταρτισθεί ο πίνακας των εχόντων τα περισσότερα προσόντα, αλλά επίσης το προφίλ της σταδιοδρομίας των υποψηφίων, δηλαδή την ηλικία και την αρχαιότητα στον βαθμό. Πράγματι, η εκτίμηση των προσόντων των υπαλλήλων συνιστά το αποφασιστικό κριτήριο για τις προαγωγές, όμως η ΑΔΑ μπορεί, επικουρικώς, να λαμβάνει υπόψη την αρχαιότητα και την ηλικία των υποψηφίων στον βαθμό ή στην υπηρεσία

(...).»

Η προσφεύγουσα προήχθη οτον βαθμό C 1 στο πλαίσιο των προαγωγών 1997.

Επί της ουσίας

Προκειμένου να εκτιμήσει τα προσόντα που πρέπει να ληφθούν υπόψη στο πλαίσιο της προβλεπομένης από το άρθρο 45 του ΚΥΚ αποφάσεως προαγωγής, η ΑΔΑ διαθέτει ευρεία εξουσία εκτιμήσεως και, στον τομέα αυτόν, ο δικαστικός έλεγχος πρέπει να περιορίζεται στην εξέταση του ζητήματος αν, ενόψει των μέσων που οδήγησαν τη διοίκηση οτην εκτίμηση της, αυτή κινήθηκε μέσα σε εύλογα όρια και δεν έκανε χρήση της εξουσίας της κατά τρόπο προφανώς πεπλανημένο. Το Πρωτοδικείο δεν μπορεί εν πάση περιπτώσει να υποκαταστήσει τη δική του εκτίμηση των προσόντων των υποψηφίων οτην εκτίμηση της ΑΔΑ (σκέψη 16).

Παραπομπή: ΠΕΚ, 6 Ιουνίου 1996, Τ-262/94, Baiwir κατά Επιτροπής, Συλλογή Υπ.Υπ. 1996, σ. Π-739, σκέψη 66

Η υποχρέωση της ΑΔΑ να προβεί σε συγκριτική εξέταση των προσόντων των υποψηφίων για προαγωγή, που προβλέπει το άρθρο 45 του ΚΥΚ, εκφράζει ταυτόχρονα την αρχή της ίσης μεταχειρίσεως των υπαλλήλων και το δικαίωμα τους για σταδιοδρομία. Η εκτίμηση των προσόντων αυτών συνιστά επομένως το καθοριστικό κριτήριο οποιασδήποτε προαγωγής, ενώ η ΑΔΑ επικουρικώς μόνο μπορεί να λάβει υπόψη την ηλικία των υποψηφίων και την αρχαιότητα τους στον βαθμό ή την υπηρεσία (σκέψη 17).

Παραπομπή: ΠΕΚ, 29 Φεβρουαρίου 1996, Τ-280/94, Lopes κατά Δικαστηρίου, Συλλογή Υπ.Υπ. 1996, ο. II-239, σκέψη 138

Προκειμένου να προβεί στην εξέταση των προσόντων, που προβλέπει το άρθρο 45 του ΚΥΚ, η ΑΔΑ δεν υποχρεούται να βασιστεί μόνο στις εκθέσεις βαθμολογίας των υποτ|)ηφίων, αλλά μπορεί επίσης να βασίσει την εκτίμηση της σε άλλες όψεις των προσόντων τους, όπως είναι άλλες πληροφορίες σχετικά με τη διοικητική και προσωπική τους κατάσταση, δυνάμενες να σχετικοποιήσουν την εκτίμηση που βασίζεται μόνο στις εκθέσεις βαθμολογίας (σκέψη 18).

Παραπομπή: ΠΕΚ, 25 Νοεμβρίου 1993, Τ-89/91, Τ-21/92 και Τ-89/92, Χ κατά Επιτροπής, Συλλογή 1993, α II-1235, σκέψεις 49 και 50· ΠΕΚ, 21 Οκτωβρίου 1997, Τ-168/96, Πατρώνη κατά Συμβουλίου, Συλλογή Υπ.Υπ. 1997, σ. Π-833, σκέψη 35

Η ΑΛΑ πράγματι προέβη σε συγκριτική εξέταση των προσόντων, των εκθέσεων βαθμολογίας και της ηλικίας των υπαλλήλων που μπορούσαν να προαχθούν στον βαθμό C 1, σύμφωνα με τις απαιτήσεις του άρθρου 45, παράγραφος 1, του ΚΥΚ (σκέψεις 20 εως 24).

Διατακτικό:

Το Πρωτοδικείο απορρίπτει την προσφυγή.